
Zakonom o proračunu (NN broj 144/21) te Pravilnikom o polugodišnjem i godišnjem izvještaju o izvršenju proračuna i financijskog plana (Narodne novine, broj 85/2023), propisana je obveza sastavljanja i podnošenja, te sadržaj polugodišnjeg izvještaja o izvršenju proračuna za proračunsku godinu na donošenje predstavničkom tijelu JLS.

U skladu s zakonskom obvezom, sastavljen je polugodišnji izvještaj o izvršenju Proračuna Općine Sveti Križ Začretje za 2026. godinu. Prema odredbama Zakona o proračunu, podaci o izvršenju prihoda i primitaka te rashoda i izdataka, iskazani su na razini odjeljka ekonomske klasifikacije (četvrta razina računskog plana), dok su podaci o planu iskazani na razini podskupine ekonomske klasifikacije (treća razina računskog plana) sukladno usvojenom Proračunu za 2026. godinu.

Polugodišnji izvještaj za 2026. godinu konsolidirani je proračun, odnosno obuhvaća izvršenje proračuna Općine Sveti Križ Začretje te proračunskih korisnika Općinske knjižnice i čitaonice Sveti Križ Začretje i Dječjeg vrtića Sveti Križ Začretje.

Shodno navedenome ukupni konsolidirani proračun Općine Sveti Križ Začretje ostvaren je kako slijedi:

	STAVKA
	OPĆINA
	OPĆINSKA KNJIŽNICA SKZ
	DJEČJI VRTIĆ SKZ
	KONSOLIDIRANO

	Prihodi
	2.173.926,25
	40.960,13
	470.170,49
	2.255.093,72

	Rashodi
	1.797.959,53
	32.707,60
	458.115,55
	1.858.819,53

	Višak/manjak prethodne godine
	1.493.622,13
	-3.814,92
	-39.762,29
	1.450.044,92

	Rezultat
	1.869.588,85
	4.437,61
	-27.707,35
	1.846.319,11


U 2026. godini planirani su ukupni prihodi u iznosu od 5.931.030,00 eura, dok ukupni ostvareni konsolidirani prihodi Općine Sveti Križ Začretje iznose 2.255.093,72 eura, što iznosi 38,02 % plana.
Ukupni rashodi i izdaci Općine Sveti Križ Začretje u 2025. godini planirani su u iznosu od 5.751.030,00 eura, a ostvareni su u iznosu od 1.858.819,53 eura, što iznosi 32,32 % godišnjeg plana. 

Prijenos proračunskim korisnicima:

· Općinska knjižnica i čitaonica Sveti Križ Začretje 
     31.213,13 eura
· Dječji vrtić Sveti Križ Začretje 


   398.750,02 eura
Sveukupno prijenos proračunskim korisnicima
   429.963,15 eura

Stanje dospjelih obveza Općine na dan 30.06.2026. godine iznose 55.651,66 eura te se one odnose isključivo na Općinu, odnosno na obveze za materijalne rashode prema dobavljačima s kojima su dogovoreni načini i vrijeme plaćanja. Stanje nedospjelih obveza iznosi 850.309,16 eura. Navedene obveze odnose se na račune koji imaju datum dospijeća u drugoj polovici godine te su sukladno tome i podmirene. U nedospjelim obvezama također je obuhvaćen i dugoročni kredit koji se otplaćuje sukladno otplatnom planu. Obveza za plaću za mjesec lipanj te ostali slični troškovi poput obračuna dnevnica općinskim vijećnicima su obračunati te su također sadržani u nedospjelim obvezama.

Kod proračunskog korisnika Općinska knjižnica i čitaonica Sveti Križ Začretje, stanje nedospjelih obveza na kraju izvještajnog razdoblja iznosi 4.783,02 eura, a odnosi se na obveze za isplatu plaće za mjesec lipanj te račune s datumom dospijeća u drugoj polovici godine.

Kod proračunskog korisnika Dječji vrtić Sveti Križ Začretje, stanje obveza na kraju razdoblja iznosi 72.929,85 eura i sve su nedospjele. Obveze se odnose na račune s kasnijim datumom dospijeća, te obvezu za isplatu plaće za mjesec lipanj 2026. godine.

Potraživanja Općine na dan 30.06.2026. iznose ukupno 372.446,29 eura, te se u potpunosti odnose na prihode poslovanja (porez na nekretnine, na tvrtku, javne površine i potrošnju, komunalne naknade, komunalni doprinos, grobnu naknadu, naknadu za zadržavanje nezakonito izgrađenih zgrada u prostoru, spomeničku rentu, koncesijske naknade, zakupe i sl.), Od ukupnog iznosa nenaplaćenih potraživanja na ispravku vrijednosti (umanjenju) evidentirano je 272.572,15 eura, sukladno obvezi provedbe ispravka vrijednosti potraživanja na kraju godine za ona potraživanja koja su stara, odnosno koja su teže naplativa ili u potpunosti nenaplativa.

Potraživanja proračunskog korisnika Dječji vrtić Sveti Križ Začretje na dan 30.06.2026. godine iznose 1.980,75 eura, a odnose se na prihode po posebnim propisima – uplate od roditelja. Većina potraživanja od roditelja naplaćena je u srpnju i kolovozu 2026. godine.

Proračunski korisnik Općinska knjižnica i čitaonica na dan 30.06.2026. godine nema evidentirana potraživanja po nikakvoj osnovi.

Stanje potencijalnih obveza prema sudskim sporovima, koja se odnose na Općinu ili na proračunske korisnike, nema izvršenja na dan 30.06.2026. godine.
I. PRIHODI I PRIMICI
U sljedećoj je tablici prikazana realizacija ukupnih prihoda i primitaka Općine i proračunskih korisnika te usporedba s realizacijom istog razdoblja 2025. godine, po pojedinoj vrsti:
	
	KONSOLIDIRANO

	VRSTA PRIHODA
	30.06.2025.
	30.06.2026.

	Prihodi poslovanja
	1.996.741,53
	2.251.877,95

	· Prihodi od poreza
	1.408.965,99
	1.672.116,41

	· Pomoći
	349.042,42
	296.927,80

	· Prihodi od imovine
	35.374,36
	32.071,50

	· Prihodi od upravnih i administrativnih pristojbi, pristojbi po posebnim propisima i naknada
	199.128,75
	250.762,24

	· Prihodi od prodaje proizvoda i robe te pruženih usluga i prihodi od donacija
	4.230,01
	0,00

	Prihodi od prodaje nefinancijske imovine
	0,00
	3.215,77

	· Prihodi od prodaje proizvedene dugotrajne imovine
	0,00
	3.215,77

	Primici od financijske imovine i zaduživanja
	0,00
	0,00

	· Primici od zaduživanja
	0,00
	0,00

	UKUPNO
	1.996.741,53
	2.255.093,72


Prihodi poslovanja

Najznačajniju stavku prihoda proračuna čine porezni prihodi (skupina 61) koji su ostvareni u iznosu od 1.672.116,41 eura od planiranih 3.542.000,00 eura na godišnjoj razini, odnosno 47,21 %. 
Račun 61 – Prihodi od poreza
· porez na dohodak – 1.627.316,12 eura
· decentralizirana sredstva namijenjena JVP Zabok – 32.018,62 eura
· povrat po godišnjim prijavama – 566.999,51 eura
· porezi na imovinu – 31.070,20 eura
· porezi na robu i usluge – 13.730,09 eura
Općina Sveti Križ Začretje samostalno temeljem Statuta i internih akata, te zakonskih propisa, vrši razrez i naplatu poreza: na kuće za odmor, konkretno dugova iz prijašnjih godina budući da porez na kuće za odmor kao takav ukida i mijenja ga naplata poreza na nekretnine, javne površine, potrošnju, vrši obračun i naplatu komunalne naknade: za stambeni, poslovni i prostor kuća za odmor, grobne naknade i ostalih grobnih usluga, vrši obračun i naplatu komunalnog doprinosa, spomeničke rente, obračun naknade za zadržavanje nezakonito izgrađenih zgrada u prostoru, naplatu koncesijskih naknada, te vrši razrez i naplatu prihoda od zakupa.

63 – Pomoći iz inozemstva i od subjekata unutar državnog proračuna
Račun 6331 – Tekuće pomoći proračunu iz drugih proračuna

· sredstva državnog proračuna za fiskalnu održivost dječjih vrtića u iznosu od 43.523,00 eura
Račun 6332 – Kapitalne pomoći proračunu iz drugih proračuna

· za promatrano razdoblje ne bilježimo ostvarenje po navedenome računu
Račun 6341 – Tekuće pomoći od izvanproračunskih korisnika

· nisu zabilježena sredstva u izvještajnom razdoblju na predmetnom računu
Račun 6342 – Kapitalne pomoći od izvanproračunskih korisnika

· u izvještajnom razdoblju nije zabilježeno ostvarenje po navedenome računu
Račun 6353 – Pomoći fiskalnog izravnanja

· bilježimo sredstva državnog proračuna za fiskalno izravnanje u ukupnom iznosu od 242.163,18 eura
Račun 6361 - Tekuće pomoći proračunskim korisnicima iz proračuna koji im nije nadležan

· evidentirana su sredstva u ukupnom iznosu od 5.191,62 eura, a odnose se na sredstva Ministarstva kulture i medija i Krapinsko-zagorske županije za potrebe obilježavanja 150 godina čitaonice u Općinskoj knjižnici i čitaonici Sveti Križ Začretje, te sredstva ostalih jedinica lokalne samouprave za sufinanciranje predškolskog odgoja djece s njihovog područja 
Račun 6362 - Kapitalne pomoći proračunskim korisnicima iz proračuna koji im nije nadležan

· Općinska knjižnica i čitaonica Sveti Križ Začretje - Ministarstvo kulture i medija 6.050,00 eura za nabavu knjižne građe.
Račun 6382 – Kapitalne pomoći temeljem prijenosa EU sredstava
· u promatranom izvještajnom razdoblju ne bilježimo ostvarenje po predmetnome računu
Račun 64 – Prihodi od imovine

Račun 6413 – Kamata na oročena sredstva i depozite po viđenju 

· nema ostvarenja po predmetnom računu
Račun 6421 – Naknada za koncesije 
· Leuštek, za dimnjačarske usluge – 1.100,00 eura
Račun 6423 – Naknada za korištenje nefinancijske imovine

· spomenička renta – 3,64 eura
Račun 6424 – Naknada za ceste
· sredstva dobivena od tvrtke Hrvatski telekom d.d. za korištenje pojasa nerazvrstanih cesta za vlastite potrebe izgradnje mrežne infrastrukture u ukupnom iznosu od 30.684,97 eura
Račun 6429 – Ostali prihodi od nefinancijske imovine

· evidentirana su sredstva po osnovi naknade za nezakonito izgrađene zgrade u prostoru u iznosu od 282,89 eura
Račun 65 – Prihodi od upravnih i administrativnih pristojbi, pristojbi po posebnim propisima i naknada

Račun 6514 – Ostale pristojbe i naknade

· turistička pristojba – 223,64 eura
Račun 6522 – Prihodi vodnog gospodarstva 
· Hrvatske vode, 8% vodnog doprinosa naplaćenog na njenom području – 9,79 eura
Račun 6524 – Doprinosi za šume
· Hrvatske šume, šumski doprinos – 16,04 eura
Račun 6526 – Ostali nespomenuti prihodi 
· Općina bilježi prihod po osnovi naknada za rad na obnovi ili izgradnji grobnih okvira u ukupnom iznosu od 92,93 eura, te ostale nespomenute prihode u iznosu od 86,39  eura.
· Dječji vrtić Sveti Križ Začretje - uplate od roditelja – 75.365,07 eura za boravak djece u predškolskom programu
· Općinska knjižnica i čitaonica - članarina knjižnice i čitaonice 98,00 eura
Račun 6531 – Komunalni doprinosi

· ostvareno je 1.793,66 eura koja se odnose na izgradnju novih, te dogradnju postojećih stambenih objekata

Račun 6532 – Komunalne naknade 
· ukupno su ostvareni prihodi po osnovi naplate komunalne naknade za poslovne objekte i za kućanstva u iznosu od 175.319,91 eura
· naplaćena grobna naknada u iznosu od 29.740,73 eura
Račun 72 – Prihodi od prodaje proizvedene dugotrajne imovine
Račun 7111 – Zemljište
· ostvaren prihod od prodaje poljoprivrednog zemljišta u ukupnom iznosu od 3.215,77 eura
Primici od financijske imovine i zaduživanja

Po osnovi zaduživanja i financijske imovine ne bilježimo ostvarenje u proračunu za predmetno razdoblje. 
II. RASHODI I IZDACI
Izvršenje rashoda je raspoređeno u Posebnom dijelu polugodišnjeg obračuna proračuna, u okviru razdjela i glava, a po programima, te aktivnostima i projektima, i po izvorima financiranja uz obrazloženje koje se nalazi u nastavku.

U sljedećoj je tablici prikazana realizacija ukupnih rashoda Općine Sveti križ Začretje i proračunskih korisnika te usporedba s realizacijom 2025. godine, po pojedinoj vrsti:
	
	KONSOLIDIRANO

	VRSTA RASHODA I IZDATAKA
	30.06.2025.
	30.06.2026.

	Rashodi poslovanja
	1.574.769,32
	1.635.600,06

	· Rashodi za zaposlene
	574.210,40
	572.008,09

	· Materijalni rashodi
	557.560,25
	574.417,81

	· Financijski rashodi
	6.362,55
	5.771,35

	· Subvencije
	1.720,52
	1.081,29

	· Pomoći dane u inozemstvo i unutar općeg proračuna
	90.037,34
	97.114,73

	· Naknade građanima i kućanstvima na temelju osiguranja i druge naknade
	159.616,18
	198.623,03

	· Ostali rashodi
	185.262,08
	186.583,76

	Rashodi za nabavu nefinancijske imovine
	298.859,08
	195.572,35

	· Rashodi za nabavu neproizvedene dugotrajne imovine
	0,00
	0,00

	· Rashodi za nabavu proizvedene dugotrajne imovine
	298.859,08
	47.274,92

	· Rashodi za dodatna ulaganja na nefinancijskoj imovini
	0,00
	148.297,43

	Izdaci za financijsku imovinu i otplate zajmova
	27.647,12
	27.647,12

	· Izdaci za otplatu glavnice primljenih kredita i zajmova 
	27.647,12
	27.647,12

	UKUPNO
	1.901.275,52
	1.858.819,53


OBRAZLOŽENJE POSEBNOG DIJELA PRORAČUNA – PROGRAMSKA KLASIFIKACIJA
RAZDJEL 001: IZVRŠNO I PREDSTAVNIČKO TIJELO
Glava 01, IZVRŠNO I PREDSTAVNIČKO TIJELO

Od planiranih 92.645,00 eura ostvareno je 27.525,02 eura, odnosno 29,71 % godišnjeg plana.

PROGRAM 1001 Redovna djelatnost izvršnog i predstavničkog tijela
A100101 Poslovanje Općinskog načelnika i Općinskog vijeća
Račun 3239 Ostale usluge
Svi opći akti prema Statutu te Zakonu o lokalnoj i područnoj (regionalnoj) samoupravi moraju se objaviti u službenom glasilu. Kako Općina nema svoje službeno glasilo, opći akti objavljuju se u „Službenom glasniku Krapinsko-zagorske županije“. Ukupno polugodišnje ostvarenje po navodnom računu iznosi 1.667,94 eura.
Račun 3291 Naknade za rad predstavničkih i izvršnih tijela, povjerenstava i sl.
Ostvarenje obuhvaća naknade predsjednici općinskog vijeća te općinskim vijećnicima za prisustvovanje na sjednicama Općinskog vijeća te ono iznosi 2.487,88 eura. 
Račun 3293 Reprezentacija

Na ovom računu iskazani su troškovi reprezentacije za prvu polovicu 2026. godine, uključujući troškove koji nastaju prilikom posjeta prijateljskim jedinicama lokalne samouprave te ostalih poslovnih partnera s kojima Općina surađuje. Većina troškova odnosi se uglavnom na društvene aktivnosti poput proštenja, događanja, manifestacija te raznih kulturnih događanja te ostvarenje istih iznosi 2.585,10 eura. 


Račun 3299 Ostali nespomenuti rashodi poslovanja
Ostvarenje na predmetnome računu odnosi se na troškove vezane uz obilježavanje Dana mrtvih i Dana sjećanja kada se polažu vijenci na grobove branitelja, vijenci i troškovi posljednjih pozdrava koji se daju u ime Općine, troškovi prigodnih poklona poput cvijeća i sl. Navedeni rashodi tokom promatranog razdoblja ostvareni su u iznosu od 537,50 eura.
A100102 Savjet mladih
Račun 3299 Ostali nespomenuti rashodi poslovanja

U promatranom razdoblju ne bilježimo ostvarenje sredstva za potrebe rada Savjeta mladih
A100103 Općina prijatelj djece
Račun 3299 Ostali nespomenuti rashodi poslovanja 
Ovaj račun terete troškovi vezani uz provedbu projekta „Općina – prijatelj djece“ što se prvenstveno odnosi na troškove kotizacije Savezu društva naša djeca za članstvo, te raznih radionica i programa za djecu. Račun također terete i izdaci za dječje Općinsko vijeće, stoga ukupno ostvarenje po predmetnome računu ukupno iznose 1.535,41 eura.  

A100104 Participativni proračun

Račun 4227 Uređaji, strojevi i oprema za ostale namjene

U prvoj polovici godine ne bilježimo ostvarenje sredstva za potrebe participativnog proračuna.

A100105 Proračunska zaliha

Račun 3851 Izvanredni rashodi

Na teret proračunske zalihe proračuna Općine Sveti Križ Začretje za 2026. godinu, od planiranih 665,00 €, nije bilo isplata. Isto je utvrđeno posebnim izvještajem koji je sastavni dio Polugodišnjeg izvješća o izvršenju proračuna.

T100101 Obilježavanje Dana Općine

Račun 3293 Reprezentacija
Budući da se Dan Općine obilježava u mjesecu rujnu po predmetnome računu ne bilježimo ostvarenje sredstava u prvoj polovici godine. 

T100102 Troškovi provođenja izbora

Račun 3299 Ostali nespomenuti rashodi poslovanja 
Ove godine proveli su se izbori za vijeća mjesnih odbora Općine Sveti Križ Začretje. Ukupni troškovi materijala, naknada članovima biračkih odbora, općinskog izbornog povjerenstva, domara, biračkih mjesta i ostalog nužnog za potrebe provođenja spomenutih izbora ukupno iznose 18.711,19 eura.
PROGRAM 1002 Razvoj civilnog društva – političke stranke

A100201 Donacije političkim strankama

Račun 3811 Ostali nespomenuti rashodi poslovanja 
Na računu se evidentiraju sredstva za redovito financiranje političkih stranaka, sukladno donesenoj Odluci. Obzirom da je dio uplata izvršen u drugoj polovici godine po predmetnome računu ne bilježimo ostvarenje.
RAZDJEL 002: JEDINSTVENI UPRAVNI ODJEL

Od planiranih 6.896.385,00 eura ostvareno je 1.831.294,51 eura, odnosno 26,55 % godišnjeg plana.

PROGRAM 1003 Javna uprava i administracija

A100301 Redovan rad administrativnog, tehničkog i stručnog osoblja
Račun 3111 Plaće za redovan rad
U Jedinstvenom upravnom odjelu trenutno je zaposleno 8 službenika, jedan namještenik (čistačica) i općinski načelnik. Sredstva njihovih bruto plaća iskazana su na ovome računu te ostvarenje na istome iznosi 145.794,38 eura, a uključuju neto plaće djelatnika, prekovremeni rad, porez na dohodak, obustave na plaću te doprinose za mirovinsko osiguranje.
Račun 3121 Ostali rashodi za zaposlene
Na ovome računu prikazani su ostali rashodi za zaposlene službenike u Jedinstvenom upravnom odjelu kao što su prije svega naknada za topli obrok, uskrnsnica, regres, božićnica, jubilarne nagrade, nagrade za rezultate rada i sl., te ukupno polugodišnje ostvarenje iznosi 10.450,00 eura.
Račun 3132 Doprinosi za obavezno zdravstveno osiguranje
Ovaj račun izravno je vezan uz račun Plaće i ovisi o broju zaposlenih te se odnosi na doprinose na plaću u obliku obaveznog zdravstvenog osiguranja u iznosu od 16,5 % bruto i iznosa plaće. Ostvarenje po ovom računu za promatrano razdoblje iznosi 23.891,09 eura.
Račun 3211 Službena putovanja

Ovaj račun terete troškovi službenih putovanja općinskih službenika i načelnika. To se odnosi na putovanja van prostora Općine (Zagreb i ostalo) kada općinski načelnik ili službenici odlaze na seminare ili sastanke u nadležna Ministarstva i slične ustanove. Račun službenih putovanja ostvaren je u iznosu od 27,40 eura.
Račun 3212 Naknada za prijevoz, za rad na terenu i odvojeni život
Ostvarenje na računu iznosi 6.189,20 eura, a odnosi se na troškove naknade za prijevoz na posao i s posla koja se isplaćuje zaposlenima u Općini.

Račun 3213 Stručno usavršavanje službenika

Prema Zakonu o lokalnim službenicima i namještenicima svi službenici imaju obvezu stručnog usavršavanja. Obzirom na vrlo čestu promjenu zakonske regulative i uvođenje novih obveza u poslovanju službenici odlaze na stručne seminare. Budući da zaposleni u svojem radu pokrivaju mnogobrojna područja (od socijalne skrbi, zdravstva, komunalnih djelatnosti, imovinsko-pravnih poslova, financija itd.), a nisu kao u susjednim jedinicama specijalizirani za jedno usko područje nužno je uložiti financijska sredstva u njihovo daljnje usavršavanje. Shodno navedenome ostvaren je iznos od 1.015,90 eura.  
Račun 3214 Ostale naknade troškova zaposlenima
Bilježimo ostvarenje u iznosu od 117,00 eura koje se odnosi na korištenje privatnog automobila u službene svrhe.
Račun 3221 Uredski materijal i ostali materijalni rashodi
Ovaj račun prikazuje troškove uredskog materijala od čega se najveći dio odnosi na troškove papira ostalog uredskog materijala neophodnog za obavljanje svakodnevnih poslovnih aktivnosti. Napominjemo kako se usluga kopiranja pruža bez naknade svim mještanima te udrugama. Ostvarenje na ovom računu iznosi 2.584,99 eura. Na ovom računu su također iskazani i troškovi stručne literature odnosno pretplate na stručne časopise kao što su RIF, Novi Informator, Tim4Pin i sl. Stručna literatura nužna je za redovno poslovanje Jedinstvenog upravnog odjela te ostvarenje iste iznosi 2.189,50 eura.
Račun 3231 Usluge telefona, pošte i prijevoza

Račun terete troškovi fiksnog telefona (Općina ima tri fiksna broja) te troškovi službenih mobitela općinskog načelnika i komunalnog redara. Ostali službenici nemaju službene mobitele. Ostvarenje na ovom računu iznosi 1.368,53 eura.
Evidentirani su također i troškovi Internet domene za web stranicu, te trošak internet prometa u ukupnom iznosu od 891,78 eura.

Ukupno ostvarenje troškova slanja službenih pismena, u iznosu od 9.223,02 eura, također se evidentira pod navedenim računom. Kako se najveći dio pošte, u skladu sa Zakonom o općem upravnom poslovanju mora slati na dokaziv način, kao preporučena pošiljka s povratnicom, najveći dio troškova predstavlja upravo ovakva korespondencija. Napominjemo da se na općinski račun šalje i pošta za većinu udruga te za događanja u Žitnici, Dvorcu i sl.
Račun 3233 Usluge promidžbe i informiranja

Ovaj račun terete troškovi objave u Narodnim novinama (postupci javne nabave i službeni oglasi) čije polugodišnje ostvarenje iznosi 1.813,05 eura.
Račun također obuhvaća izdatke za poticanje razvoja turizma poput postavljanja putokaza, informativnih panoa te troškovi promidžbe u lokalnim medijima (Zagorski list, Zagorje Intenational, Radio Stubica, ZIP portal, MaximusMedia i sl.). Uz sve navedeno, ovu poziciju terete ostali troškovi vezani uz promociju Općine koji su u konstantnom porastu. Shodno navedenom ukupno ostvarenje elektronskih medija i tiskanih medija iznosi 22.270,41 eura.

Račun 3235 Zakupnine i najamnine

Kako bi izbjegli velike troškove nabavke vlastitog fotokopirnog uređaja Općina postojeći fotokopirni aparat koristi u najmu u što su uračunati i troškovi održavanja te tonera. Troškovi dva uređaja u najmu ukupno iznose 1.146,00 eura.
Račun 3237 Intelektualne i osobne usluge

Ovdje su iskazani troškovi javnog bilježnika i odvjetnika koji nas zastupaju u sudskim sporovima te u poslovima naplate dospjelih, a nenaplaćenih prihoda. Ovaj račun terete i troškovi konzultantskih usluga vezanih uz prijavu i provedbu EU projekata i ostalih projekata. Ukupno ostvarenje po ovom računu iznosi 14.189,90 eura.
Račun 3238 Računalne usluge 
Općina koristi računalne programe za računovodstvene poslove izrađene od tvrtke Mario – Commerce d.o.o., odnosno MM-hardware-software, vl. Mario Jureša. S navedenim dobavljačem sklopljen je Ugovor za održavanje računalnih programa – koji se odnosi na održavanje računovodstvenih programa (proračun, razrezi komunalne naknade, groblja, poreza, dobavljači, knjiga ulaznih računa, knjiga izlaznih računa, e-račun i e-likvidatura), te program za održavanje programa, ured bez papira“ (u sklopu kojeg se vodi urudžbeni zapisnik). Implementiranjem novih programskih rješenja kao što su prije svega Riznica pa Transparentnost, odnosno javno objavljivanje isplata iz općinskog proračuna, kao zakonska obveza, program EDIP, te eNarudžbenice, dodatno je povećalo postojeće troškove održavanja računalnih programa. Na ovom računu također se evidentiraju rashodi koji se odnose na održavanje programa GIS, povezanog s komunalnom naknadom i komunalnom infrastrukturom, te troškovi obnavljanja antivirusne zaštite. Shodno navedenome bilježimo ukupno ostvarenje po računu u iznosu od 13.535,61 eura. 

Račun 3239   Ostale usluge

Ovu stavku terete troškovi naknade porezne uprave koja naplaćuje 1% od prihoda na osnovi naplaćenog poreza na dohodak. Ukupno ostvarenje iznosi 19.318,75 eura.
Račun 3294 Članarine i norme

Općina je članica Zajednice Općina čijim članstvom stječe određene pogodnosti poput pravnih savjeta, povoljnijih kotizacija za sudjelovanje na seminarima i sl. Ukupni trošak navedene članarine, te članstva u Državnom arhivu, podružnica Varaždin (Popovec) dovodi do ukupnog ostvarenja po ovom računu u iznosu od 1.566,41 eura.
Račun 3295 Pristojbe i naknade

Bilježimo ostvarenje po osnovi troškova radiotelevizijske pristojbe za autoradio koji se koristi u službenome automobilu u iznosu od 63,72 eura za promatrano razdoblje.

Račun 3299 Ostali nespomenuti rashodi poslovanja

Ovdje se knjiže različiti troškovi koji nisu detaljno specificirani računskim planom proračuna. Ukupno izvršenje po ovom računu iznosi 30,42 eura 

Račun 3431 Bankarske usluge i usluge platnog prometa

Na predmetnome računu evidentiraju se troškovi bankarskih provizija odnosno troškovi platnog prometa. U konačnici troškovi izvršenja ukupno polugodišnje po ovome računu iznose 1.919,04 eura.
A100302 Redovan rad vlastitog pogona

Obzirom da vlastiti komunalni pogon nije ustrojen, odnosno da provedenim natječajima za zapošljavanje nije zaposlena osoba na radno mjesto komunalni radnik, ne bilježimo ostvarenje pod navedenom aktivnošću.

A100303 Digitalizacija javne uprave

Zajedno s Gradom Zabokom kao nositeljem projekta te Općinom Hum na Sutli kao partnerom prijavljen je projekt Digitalizacije javne uprave. Kako je ishod prijave za sad nepoznat po predmetnoj aktivnosti ne bilježimo ostvarenje financijskih sredstava.

PROGRAM 1004 Program upravljanja imovine

A100401 Održavanje poslovnih prostora

Račun 3221 Uredski materijal i ostali materijalni rashodi
Na ovaj račun pod navedenom aktivnosti knjiže se troškovi materijala i sredstva za čišćenje i održavanje svih općinskih zgrada (toaletni papir, papirnati ručnici, sredstva za čišćenje i sl.) te ostvarenje istog iznosi 1.232,91 eura.
Račun 3223 Energija

Ovdje su iskazani troškovi opskrbe električnom energijom. Napominjemo da sukladno odredbama Zakona o javnoj nabavi Općina provodi postupak nabave za opskrbu električnom energijom na način da se izabire najpovoljnija ponuda. U promatranom razdoblju, ostvarenje utroška električne energije na razini promatranog razdoblja iznosi 1.177,46 eura. Važno je također za napomenuti kako država dijelom sufinancira troškove električne energije kao razlog energetske krize te visoke cijene energenata. 

Također su iskazani troškovi grijanja zgrade Općine. Kako prostorije Općine koriste razne udruge, političke stranke i građani te se često u zgradi održavaju i određeni seminari i edukacije, izravni korisnik ove stavke je puno veći broj ljudi u odnosu na broj zaposlenih u općinskim stručnim službama. Uzimajući u obzir navedeno, uz opći porast cijene plina, ukupan iznos ostvarenja za promatrano razdoblje iznosi 2.232,02 eura.

Račun 3224 Materijal i dijelovi za tekuće i investicijsko održavanje 

Troškovi materijala za popravak opreme koju koristi Jedinstveni upravni odjel. Ukupno polugodišnje ostvarenje po navedenom računu iznosi 766,00 eura.
Račun 3225 Sitni inventar i auto gume

Na ovom račun prikazani su troškovi nabave inventara male vrijednosti poput zastava i sl. Ostvarenje iznosi 748,94 eura.
Račun 3232 Usluge tekućeg i investicijskog održavanja

Evidentira troškove usluge popravka opreme koju koristi Jedinstveni upravni odjel u ukupnom iznosu od 2.882,00 eura.
Račun 3234 Komunalne usluge

Ovaj račun terete troškovi vodoopskrbe za potrebe općinske zgrade, ali i voda za zalijevanje bilja na Trgu. Ukupno ostvarenje iznosi 201,11 eura. 

Troškovi zbrinjavanja otpada iz zgrade Općine i zgrade Stare škole također su evidentirani na ovom računu te isti iznose 27,09 eura.
Račun 3292 Premije osiguranja

Općina ima sklopljene police osiguranja zaposlenika, imovine te odgovornosti prema trećim osobama u slučaju npr. prometnih nesreća na općinskim cestama. Obzirom da će novi ugovor biti sklopljen u drugoj polovici godine po predmetnome računu trenutno ne bilježimo ostvarenje.

A100402 Održavanje društvenih domova i ostalih prostora u vlasništvu Općine

Račun 3223  Energija

Račun prikazuje troškove energenata, prije svega električne energije i plina društvenog doma u Štrucljevu, Temovcu i Ciglenici Zagorskoj, te također ostalih objekata u vlasništvu Općine. Ostvarenje električne energije iznosi 1.135,82 eura, dok troškovi plina ukupno iznose 1.456,38 eura. 

Račun 3232 Usluge tekućeg i investicijskog održavanja
Polugodišnje ostvarenje iznosi 2.152,54 eura, a odnosi se na troškove održavanja zgrada društvenih domova i ostalih građevinskih objekata u vlasništvu Općine.
Račun 3234 Komunalne usluge
Troškovi utrošene vode u zgradama društvenih domova i ostalih građevinskih objekata u vlasništvu Općine ukupno iznose 315,78 eura.
Račun 3295 Pristojbe i naknade

U sklopu navedene aktivnosti račun se odnosi na naknadu za uređenje voda za zgrade društvenih domova i ostalih objekata u vlasništvu Općine te ukupno polugodišnje ostvarenje po istome iznosi 327,38 €.

A100403 Održavanje naslijeđene (ošasne) imovine

Račun 3223 Energija

Budući da su neki stambeni objekti prodani, a u ostalima su priključci struje i plina privremeno zatvoreni, ostvarenje po navedenom računu je neznatno te iznosi 1,40 eura.
Račun 3295 Pristojbe i naknade

Račun se odnosi na naknadu za uređenje voda za zgrade stečene kao rezultat ošasne imovine te ukupno ostvarenje po istome iznosi 80,21 eura.

A100404 Održavanje prijevoznih sredstava

Račun 3223 Energija

Odnosi se na troškove motornog benzina i dizel goriva za potrebe dva službena automobila u vlasništvu Općine. Obzirom na učestalo povećanje cijena naftnih derivata bilježimo i veće ostvarenje u odnosu na prethodnu godinu te isto iznosi 1.024,58 eura.
Račun 3224 Materijal i dijelovi za tekuće i investicijsko održavanje

Obzirom da nije bilo značajnijih zahvata na održavanju službenih automobila, ne bilježimo značajna sredstva na materijalu u svrhu istoga, odnosno ukupno ostvarenje iznosi 9,36 eura. Shodno navedenome ne bilježimo ostvarenje na računu usluga tekućeg održavanja prijevoznih sredstava.

Račun 3239 Ostale usluge

U konkretnom slučaju račun se odnosi na usluge pri registraciji prijevoznih sredstava, točnije na tehnički pregled vozila prilikom produljenja registracije u ukupnom iznosu od 270,70 eura.

Račun 3292 Premije osiguranja

Račun terete troškovi premije kasko osiguranja i obveznog osiguranja za službena vozila u ukupnom iznosu ostvarenja od 1.369,23 eura.

A100405 Održavanje zgrade mrtvačnice

Račun 3234 Komunalne usluge

Troškovi pitke vode u mrtvačnici i na mjesnom groblju u ukupnom ostvarenju od 101,44 eura.

Račun 3223 Energija
Troškovi utrošene električne energije za zgradu mrtvačnice iznose 146,65 eura, dok troškovi utrošenog plina iznose 10,50 eura.
K100401 Nabava opreme za JUO

Račun 4221 Uredska oprema i namještaj

Na ovom računu bilježimo nabavu nove računalne opreme, konkretno nadogradnje NAS sustava, odnosno vanjskih diskova za kreiranje sigurnosnih kopija baza podataka svih računala u mreži u ukupnom iznosu od 1.606,25 €.

Račun 4223 Oprema za održavanje i zaštitu

Račun terete troškovi nabave novog hladnjaka za zgradu Općine, obzirom da je prethodni prestao raditi. Troškovi nabave novog hladnjaka ukupno iznose 814,90 eura.
T100401 Adaptacija društvenog doma Ciglenica Zagorska 

Račun 4511 Dodatna ulaganja na građevinskim objektima
Obzirom na početak projekta energetske obnove zgrade društvenog doma u naselju Ciglenica Zagorska bilježimo ostvarenje po predmetnome računu u ukupnom iznosu od 1.060,24 eura.
PROGRAM 1005 Organizacija i provođenje zaštite i spašavanja

A100501 Organizacija i sustav zaštite i spašavanja

Račun 3237 Intelektualne i osobne usluge


Odnosi se na usluge izrade dokumenta iz područja zaštite i spašavanja u ukupnom polugodišnjem ostvarenju od 2.450,00 eura. Izuzev redovnog mjesečnog ugovora, ostvarenje se odnosi i na račun za usluge izrade složenog dokumenta Procjene ugroženosti od velikih nesreća na području Općine.
Račun 3811 Tekuće donacije u novcu

Račun se odnosi na sredstva koja Općina izdvaja za rad HGSS-a, a ugovorno ostvarenje iznosi 2.829,50 eura. 


PROGRAM 1006 Poticanje razvoja gospodarstva

A100601 Subvencioniranje poduzetnika i obrtnika

Račun 3523 Subvencije poljoprivrednicima i obrtnicima

U svrhu poticanja poduzetničkih aktivnosti Općina Sveti Križ Začretje uključila se u  provedbu Programa poboljšanog kreditiranja poduzetništva i obrta „Kreditom do uspjeha 2014.“, Mjera 1 – Kreditom do konkurentnosti koja će se provoditi u suradnji sa Ministarstvom poduzetništva i obrta, poslovnim bankama i Krapinsko-zagorskom županijom na način da će subvencionirati kamatnu stopu u iznosu od jednog  postotnog poena  za kredite vezane uz obavljanje proizvodne ili uslužne djelatnosti.  Sličan način subvencije kamata vrši se i po ranijim natječajima. 

Subvencija kamate po ovom modelu može se ostvariti na osnovu natječaja kojeg raspisuje Krapinsko-zagorska županija sa Ministarstvom poduzetništva i obrta. 

U 2020. godini Općina se također uključila u provedbu programa „HBOR – subvencija kredita“ koji provodi Krapinsko-zagorska županija, a namijenjen je mikro, malim i srednjim subjektima malog gospodarstva: trgovačkim društvima, obrtima, fizičkim osobama koje samostalno obavljaju djelatnost, OPG-ovima, zadrugama i profitnim ustanovama koji ulažu na području Krapinsko- zagorske županije, neovisno o sjedištu odnosno prebivalištu. Cilj programa je povoljnije financiranje sektora malog gospodarstva, te lakša dostupnost izvorima financiranja za unapređenje poslovnih aktivnosti i otvaranje novih radnih mjesta, a u sklopu istog Općina financira 1 p.p. kamate. Za navedeno Općina zaprima račune na kvartalnoj osnovi od KZŽ u ukupnom iznosu te do sad ostvarena sredstva iznose 511,29 eura.

A100602 „Lokalna akcijska grupa“ LAG

Račun 3811 Tekuće donacije u novcu

Sredstva tekućih donacija LAG Zagorje-Sutla čiji je Općina član za redovnu djelatnosti, ali i prijavu i provedbu pojedinačnih i zajedničkih projekata. 
PROGRAM 1007 Potpora poljoprivredi 
A100701 Program potpora u poljoprivredi

Račun 3523 Subvencije poljoprivrednicima i obrtnicima

Sredstva za poticanje razvoja poljoprivrede sukladno novom i ažuriranom Programu potpora u poljoprivredi koji je donesen za naredno programsko razdoblje. Važno je napomenuti kako su planirana veća sredstva na kao poticaj ulaganja u poljoprivredu i bavljenja poljoprivredom, što se pokazalo i više nego dobrim zbog velikog interesa lokalnih poljoprivrednika za poljoprivredne subvencije definirane navedenim programom. Ukupno isplaćena sredstva poljoprivrednicima u prvoj polovici godine iznose 570,00 eura zbog kasnije provedbe javnog poziva za dodjelu potpora u poljoprivredi. 

PROGRAM 1008 Poticanje razvoja turizma

 A100801 Turistička zajednica „Srce zagorja“

Račun 3811 Tekuće donacije u novcu

U skladu s ranije usvojenom Odlukom Općinskog vijeća Općina se uključila u osnivanje zajedničke turističke zajednice Općine Sveti Križ Začretje, Krapinske Toplice, Bedekovčina, te gradova Zabok i Pregrada. Za funkcioniranje turističke zajednice obvezni smo iz proračuna izdvojiti  određena financijska sredstva, što dovodi do polugodišnjeg ostvarenja po predmetnom računu u iznosu od 35.487,88 eura.

A100802 Turističke manifestacije

Račun 3299 Ostali nespomenuti rashodi poslovanja

Račun terete izdaci za nabavu materijala i ostalog potrošnog materijala u sklopu održavanja turističkih manifestacija poput koncerata, sportskih natjecanja, izložba i sl. Na ovom računu također su evidentirana sredstva za sve ostale manifestacije koje naselja, kulturne i sportske udruge organiziraju, a Općina se u određenom dijelu uključuje u organizaciju istog kroz sufinanciranje određenih troškova manifestacije. Ostvarenje po predmetnom računu iznosi 4.875,73 eura.

PROGRAM 1009 Prostorno uređenje i unapređenje stanovanja

A100902 Evidentiranje nerazvrstanih cesta i ostalih objekata


Račun 3237 Ostali nespomenuti rashodi poslovanja

Ovaj račun terete troškovi izrade geodetskih elaborata za evidentiranje nerazvrstanih cesta te ostalih građevinskih objekata u vlasništvu Općine Sveti Križ Začretje. Ukupno ostvarenje po navedenome računu iznosi 9.037,88 eura, 

PROGRAM 1010 Održavanje komunalne infrastrukture

A101001 Održavanje nerazvrstanih cesta

Račun 3224 Materijal i dijelovi za tekuće i investicijsko održavanje

Ovaj račun terete troškovi materijala za tekuće održavanje cesta (cijevi, kanalice i ostali građevinski materijal) u ukupnom polugodišnjem iznosu od 2.142,82 eura. 

Pod ovim računom također su evidentirani i prometni znakovi, odnosno njihova nabava i postava. Posljednjih godina vrlo često smo suočeni s krađom i uništavanjem prometnih znakova od strane nepoznatih počinitelja što uvelike povećava troškove nabavke prometnih znakova budući se na pojedinim lokacijama znakovi postavljaju i po nekoliko puta. Također je uočen nedostatak pojedinih prometnih znakova čija postava je nužno. Ukupno polugodišnje ostvarenje nabave i postave prometnih znakova iznosi 10.035,76 eura.
Račun 3232 Usluge tekućeg i investicijskog održavanja 

Od 2022. godine dobava kamenog materijala i rad strojem u svrhu održavanja nerazvrstanih cesta na području Općine Sveti Križ Začretje evidentiraju se na jednom računu, odnosno provedbom jednostavne nabave poslovi obavljanja komunalne usluge održavanja nerazvrstanih cesta dodjeljuju se jednom izvođaču radova. U tu svrhu planirana su i u konačnici evidentirana sredstva na predmetnom računu. Provedena je javna nabava, sklopljen je ugovor te je razrađena detaljna specifikacija održavanja nerazvrstanih cesta Programom održavanja objekata i uređaja komunalne infrastrukture. Ukupno polugodišnje ostvarenje ovog ugovora iznosi 43.792,34 eura.
Račun 3295 Pristojbe i naknade

Račun se odnosi na naknadu za uređenje voda za nerazvrstane ceste u vlasništvu Općine. Obzirom da se radi o dugovanju za unazad zadnjih 5 godina, zbog naknadno utvrđenom potrebom za plaćanje istog, iznos ostvarenja je značajan u odnosu na planirana sredstva te iznosi 9.888,00 eura. Napominjemo kako je Općina pokrenula postupak kojim bi se storniralo navedeno dugovanje i oslobodilo plaćanja iste, no dok se postupak ne privede kraju potrebno je navedenu vodnu naknadu podmiriti. 

A101002 Održavanje javnih prometnih površina na kojima nije dopušten promet motornim vozilima

Račun 3225 Sitni inventar i autogume

Na računu je evidentiran sitni inventar za održavanje i uređenje javnih površina u ukupnom iznosu od 119,98 eura.

A101003 Održavanje javne rasvjete

Račun 3223 Energija 

Ostvarenje od 39.767,04 eura odnosi se isključivo na troškove električne energije za potrebe javne rasvjete. Napominjemo da sukladno odredbama Zakona o javnoj nabavi Općina inače provodi postupak nabave za opskrbu električnom energijom na način da se izabire najpovoljnija ponuda. Važno je za napomenuti kako država dijelom sufinancira troškove električne energije baš kao razlog energetske krize te visoke cijene energenata. Također nije na odmet napomenuti kako Općina iz godine u godinu konstanto nadopunjuje mrežu javne rasvjete, te su sredstva potreba za električnu energiju za potrebe javne rasvjete također, unatoč svim nastojanjima i modelima uštede i brige o zaštiti okoliša, još uvijek rastući. 
Račun 3232 Usluge tekućeg i investicijskog održavanja
Polugodišnje ostvarenje iznosi 32.838,75 eura, a odnosi se na troškove održavanja javne rasvjete na području Općine s time da je važno napomenuti kako je u ostvarenje uključen i jedan račun za održavanje javne rasvjete iz 2025. godine, budući da je naknadno utvrđeno kako isti omaškom nije dostavljen na vrijeme. 
A101005 Održavanje javnih zelenih površina

Račun 3234 Komunalne usluge

Navedeni račun po predmetnoj aktivnosti raspoređen je na više segmenata. Hortikulturno uređenje Trga i javnih površina, odnosno sadnja cvijeća, obrezivanje grana i slični vrtlarski poslovi. Nastavljena je daljnja sadnja drvoreda i cvijeća čime se doprinosi ljepšem izgledu naše sredine. Ukupni polugodišnji troškovi hortikulturnog uređenja Trga i javnih površina iznosi 5.107,90 eura.

Drugi dio odnosi se na košnju javnih površina, odnosno košnju površina uz nerazvrstane ceste. Iz godine u godinu kontinuirano dolazi do povećanja dionica i javnih površina koje se na ovaj način održavaju, stoga je nužno je održati postojeći obim ove usluge te shodno tome planirati sredstva. Uređenje okoliša uz biciklističku stazu Sveti Križ Začretje – Štrucljevo i dalje je u nadležnosti Općine kao i obveza da redovitom košnjom zadržimo sadašnji izgled okoliša. Trenutno nema ostvarenja po navedenome računu obzirom da još nije dostavljen račun za izvršenu uslugu.
A101007 Održavanje čistoće javnih površina

Račun 3234 Komunalne usluge

Sredstva na računu se odnose na trošak redovitog čišćenja i održavanja prvenstveno Trga hrvatske kraljice Jelene i prilaznih ulica, pražnjenje koševa za smeće, metenje i sl. temeljem ugovora sklopljenog na temelju provedenog postupka jednostavne. Sredstva na računu se također odnose i na čišćenje osolina s nerazvrstanih cesta nakon završene zimske službe. Shodno navedenome ukupno izvršenje po predmetnome računu iznosi 26.346,95 eura. 
A101008 Zimska služba

Račun 3234 Komunalne usluge
Pod navedenom aktivnosti evidentirani su troškovi usluge čišćenja snijega, sipine i soli za posipavanje cesta u zimskim uvjetima. Poslovi su povjereni domaćim OPG-ovima i obrtima ugovorom na godinu dana u ukupnom iznosu ostvarenja od 53.237,50 eura.

A101009 Održavanje groblja i krematorija unutar groblja

Račun 3234 Komunalne usluge

Ovaj račun terete troškovi održavanja mjesnog groblja u Svetom Križu Začretju koji su temeljem provedenog postupka nabave povjereni Tkalčević obrtu za pogrebne i cvjećarske usluge i trgovinu, u ukupnom polugodišnjem ostvarenju od 53.237,50 eura.

PROGRAM 1011 Građenje komunalne infrastrukture


K101101 Izgradnja i asfaltiranje nerazvrstanih cesta

Račun 4511 Dodatna ulaganja na građevinskim objektima

Obzirom da je ove godine odvojen značajan iznos proračunskih sredstava za potrebe provedbe projekta asfaltiranja nerazvrstanih cesta, definiran usvojenim Programom građenja komunalne infrastrukture, na predmetnome računu bilježimo sredstva na temelju trenutno dostavljenih privremenih situacija u ukupnom iznosu od 17.955,94 eura.


K101103 Izgradnja autobusnih stajališta
Račun 4213 Ceste, željeznice i ostali prometni objekti

Ostvarenje po predmetnome računu odnosi se na izradu prometnog elaborata za obilježavanja prometnice i autobusnog stajališta Galovec Začretski u ukupnom iznosu od 4.375,00 eura.

K101105 Izgradnja javne rasvjete i razvoj elektroenergetske mreže

Račun 4214 Ostali građevinski objekti
Račun se odnosi na troškove izgradnje javne rasvjete sukladno donesenom Planu gradnje komunalne infrastrukture donesenim uz proračun. Konkretno na izgradnju javne rasvjete u naseljima Komor Začretski, Vrankovec i Donja Pačetina, te u ulici I. Lovrenčića. Ukupno ostvarenje po navedenome računu iznosi 15.762,50 eura.
K101107 Izgradnja i održavanje dječjih igrališta

Račun 4214 Ostali građevinski objekti
Na ovom računu bilježimo sredstva utrošena na projekte izgradnje dječjih igrališta na području Općine. Do ovog perioda godine utrošena su sredstva u iznosu od 16.120,05 eura, a odnose se na izradu projektne i tehničke dokumentacije za izgradnju dječjeg igrališta u naselju Donja Pačetina, te uređenje igrališta u naselju Kozjak Začretski.

K101108 Izgradnja vodoopskrbnog sustava i sustava odvodnje

Račun 3861 Kapitalne pomoći kreditnim i ostalim financijskim institucijama te trgovačkim društvima u javnom sektoru
Kapitalne donacije trgovačkom društvu Zagorski vodovod d.o.o. za sufinanciranje provedbe projekta izgradnje vodoopskrbnog sustava u naselju Pustodol Začretski u ukupnom iznosu ostvarenja od 933,88 eura.
PROGRAM 1012 Zaštita okoliša

A101201 Odvoz otpada i naknada za korištenje odlagališta

Račun 3234 Komunalne usluge

Troškovi odvoza miješanog komunalnog otpada s groblja te javnih površina u vrijeme organizacije manifestacija. Zbog rasta cijena odvoza otpada, sve veće količine otpada i samim time broja odvoza, te novonastalih troškova deponija miješanog komunalnog otpada u Općini Jesenje i Korpivnički Ivanec dolazimo do ukupnog ostvarenja u iznosu od 39.366,60 eura.
PROGRAM 1013 Zaštita, očuvanje i unapređenje zdravlja

A101302 Zbrinjavanje napuštenih i izgubljenih životinja s javnih površina 
Račun 3236 Zdravstvene i veterinarske usluge

Prema važećim zakonskim propisima obvezni smo financirati sklonište za nezbrinute životinje (u našem slučaju „Luč Zagorja“) te smo dužni financirati uklanjanje nezbrinutih životinja s javnih površina. Na temelju sklopljenog ugovora s „Luč Zagorja“, ali i ugovora o udomljavanju i veterinarskoj skrbi napuštenog konja s javne površine ukupno polugodišnje ostvarenje iznosi 5.481,28 eura.

PROGRAM 1014 program javnih potreba u sportu

A101401 Financiranje Zajednice sportskih udruga Općine Sveti Križ Začretje

Račun 3811 Tekuće donacije u novcu

Odnosi se na sredstva za sportske udruge, odnosno klubove. Od 2016. godine, u skladu s zakonskom obvezom, sredstva se dodjeljuju putem Zajednice sportskih udruga Općine Sveti Križ Začretje. Za provedbu projekata sportskih udruga, a sukladno prijavama na javni poziv Zajednice sportskih udruga Općine Sveti Križ Začretje, ukupno ostvarenje iznosi 44.000,00 eura. Ukupno ostvarenje odnosi se na provedbu projekata u sportu sportskih udruga s područja Općine.
A101402 Sportske manifestacije

Račun 3299 Ostali nespomenuti rashodi poslovanja

Račun terete različiti troškovi sufinanciranja sportskih manifestacija udruga, mjesnih odbora, u konkretnom slučaju sufinanciranja teniskog kampa u ukupnom iznosu od 500,00 eura.
PROGRAM 1015 Promicanje kulture

A101501 Održavanje Muzeja „Žitnica“ i Galerije „Rudi Stipković“

Račun 3223 Energija

Troškovi energenata, konkretno električne energije i plina u kulturnim zgradama Muzej „Žitnica“ i Galerija „Rudi Stipković“ u ukupnom ostvarenju od 1.240,69 eura, od čega troškovi električne energije u iznosu od 176,64 eura, a troškovi plina u iznosu od 1.063,95 eura.

 Račun 3231 Usluge telefona, pošte i prijevoza

Za potrebe funkcioniranja dojavnog sustava za alarm u Žitnici plaćaju se troškovi fiksne telefonske linije i internetske veze koji ukupno za polugodišnje razdoblje iznose 226,15 eura.

Račun 3232 Usluge tekućeg i investicijskog održavanja

Račun se odnosi na troškove održavanja navedenih kulturnih objekata, gdje se na održavanje Galerije „Rudi Stipković“ utrošilo 975,00 eura.
Račun 3234 Komunalne usluge

Troškovi vodoopskrbe u ukupnom iznosu ostvarenja od 88,76 eura.

Račun 3239 Ostale usluge

Na ovom računu evidentirano je ukupno ostvarenje od 481,11 eura, a ono se odnosi na mjesečne troškove dojavnog alarma koji je spojen direktno na zaštitarsku službu, te godišnji iznos servisa alarmnog sustava.  

A101502 Djelatnost udruga za zaštitu okoliša i prirode i očuvanje kulturnih dobara i kajkavske baštine, te provođenje manifestacija
Račun 3811 Tekuće donacije u novcu
Račun se odnosi na tekuće donacije udrugama u kulturi za provođenje svojih programa koje su prijavili, ali i za održavanje kulturnih manifestacija. Prije svega Udruzi za kulturu, zabavu i sport za organizaciju manifestacija Fašnik i Prvi glas Zagorja u polugodišnjem iznosu ostvarenja od 30.000,00 eura. Napominjemo kako će se Udruzi za kulturu, zabavu i sport glavnina financijskih sredstava isplatiti u drugoj polovici godine budući da se Prvi glas Zagorja održava u zadnjem tjednu mjeseca kolovoza. Također na ovome računu bilježimo ostvarenje od 8.500,00 eura akontacije udrugama u kulturi, dok će se ostatak sredstava isplatiti u drugoj polovici godine nakon sklopljenih ugovora sukladno objavljenom Javnom pozivu za sufinanciranje udruga u kulturi.

A101503 Manje kulturne manifestacije i događanja

Račun 3299 Ostali nespomenuti rashodi poslovanja

Obuhvaća rashode protokola, reprezentacija i sl. za potrebe manjih kulturnih manifestacija koje se najčešće odvijaju u muzeju „Žitnica“, kao što su književne večeri, koncerti, predstave i sl. Ukupno polugodišnje ostvarenje po računu iznosi 527,86 eura. 
A101504 Donacije vjerskim zajednicama

Račun 3811 Tekuće donacije u novcu

U sklopu navedene aktivnosti održavanja i uređenja sakralnih objekata Općina Sveti Križ Začretje ulaže novčana sredstva u uređenje Crkve, Pastoralne dvorane, Župnog dvora i sakralnih objekata. Navedeni objekti svake godine se barem djelomično obnavljaju ili nužno održavaju. Dio ovih troškova financira se iz općinskog proračuna. Također, prije svega Crkva i sakralni objekti zahtijevaju određena novčana sredstva koja je potrebno uložiti u sanaciju štete nastale uslijed potresa. Općina se aktivno uključila u troškove sanacije navedenog, ali i ostalih objekata u ukupnom dosadašnjem iznosu od 11.000,00 eura.

K101501 Revitalizacija kulturno-gospodarskog prostora „Banovina“

Račun 4511 Dodatna ulaganja na građevinskim objektima

Dobivenim sredstvima na natječaju Ministarstva kulture i medija pristupilo se projektu izrade projektne dokumentacije za kulturno – povijesnu zgradu štala (konjušnice) „Banovina“. Sukladno trenutno dostavljenim situacijama projektantske tvrtke koja je dobila posao provedenim javnim natječajem, odnosno nabavom, trenutno izvršenje po navedenome računu u sklopu navedene aktivnosti iznosi 129.281,25 eura.
K101502 Izgradnja i uređenje spomenika

Račun 4214 Ostali građevinski objekti

Prošle godine izgrađen je Spomenik hrvatskim braniteljima u sklopu zajedničkog projekta Općine i Krapinsko-zagorske županije. Projekt je bio završen krajem godine te je stoga još uvijek bilo potrebno raditi određene preinake i dogradnje ove godine sukladno čemu bilježimo dodatno polugodišnje ostvarenje u iznosu od 369,56 koje se odnosi na doradu jarbola za zastave.

PROGRAM 1016 Predškolski odgoj

A101601 Sufinanciranje boravka djece u dječjim vrtićima u vlasništvu drugih općina i gradova


Račun 3661 Tekuće pomoći proračunskim korisnicima drugih proračuna

U skladu sa zahtjevima roditelja, Općina je nastavila sufinancirati boravak djece u ostalim dječjim vrtićima. Naravno, broj djece čiji se boravak financira u „vanjskim“  dječjim vrtićima i obrtima za čuvanje djece ovisi o popunjenosti kapaciteta novoizgrađenog i dograđenog vrtića i potrebama roditelja. Sufinanciranje se provodi u skladu s utvrđenim kriterijima od strane Općinskog vijeća. Sukladno uputama Ministarstva financija na računu niže razgraničeni su troškovi sufinanciranja smještaja u privatnim vrtićima i obrtu za čuvanje djece, dok su na predmetnom računu iskazana sredstva za sufinanciranje smještaja u ustanovama kojima su osnivači JLS, te ukupno ostvarenje po predmetnom računu iznosi 3.523,37 eura.
A101602 Sufinanciranje boravka djece u privatnim dječjim vrtićima i obrtima za čuvanje djece

Račun 3722 Naknade građanima i kućanstvima u naravi

Prikazuje ostvarenje po osnovi troškova sufinanciranja privatnih vrtića i obrta za čuvanje djece, koje iznosi ukupno 142.305,18 eura. Obzirom na novoizgrađenu i dograđenu zgradu dječjeg vrtića još uvijek postoji veliki broj djece koji ipak, na žalost, ne može biti upisan u općinski dječji vrtić. Stoga i dalje postoji dosta velika potreba i potražnja za privatnim dječjim vrtićima i obrtima za čuvanje djece, gdje se Općina uključila u sufinanciranje programa predškolskog odgoja za djecu smještenu u navedenim institucijama, a sve sukladno odluci općinskog vijeća o načinima i uvjetima sufinanciranja istog. Dok sva djeca neće biti adekvatno zbrinuta, Općina će nastaviti sa sufinanciranjem vanjskih, privatnih dječjih vrtića i obrta za čuvanje djece.
A101602 Sufinanciranje boravka djece u privatnim dječjim vrtićima i obrtima za čuvanje djece

Račun 3422 Kamate za primljene kredite i zajmove od kreditnih i ostalih institucija u javnom sektoru

Sukladno otplatnom planu dugoročnog kredita kod Zagrebačke banke za financiranje projekta izgradnje zgrade Dječjeg vrtića u Svetom Križu Začretju otplaćene su 2 kvartalne rate kamata u ukupnom iznosu od 3.852,31 eura što ujedno čini i ostvarenje po predmetnom računu.
Račun 5422 Otplata glavnice primljenih kredita od kreditnih institucija u javnom sektoru
Obzirom na dugoročni kredit za potrebe izgradnje zgrade dječjeg vrtića evidentirana su sredstva za otplatu glavnice prema dostavljenom Otplatnom planu kreditora, odnosno jednake kvartalne rate u iznosu od 13.823,56 eura, što u konačnici dovodi do otplate glavnice dugoročnog kredita na polugodišnjoj razini u iznosu od 27.647,12 eura. 
PROGRAM 1017 Program javnih potreba u školstvu – osnovnoškolsko obrazovanje

A101701 Program produženog boravka u OŠ Sveti Križ Začretje

Račun 3661 Tekuće pomoći proračunskim korisnicima drugih proračuna

Na ovom računu prikazani su troškovi mjesečne plaće te ostalih materijalnih troškova vezanih uz djelatnika kao što je naknada za prijevoz te prigodne nagrade djelatnika i sl. učiteljice za pružanje usluge produženog boravka u Osnovnoj školi Sveti Križ Začretje u ukupnom polugodišnjem izvršenjem od 15.142,12 eura. 
A101702 Ostale pomoći OŠ Sveti Križ Začretje

Račun 3661 Tekuće pomoći proračunskim korisnicima drugih proračuna

Račun se odnosi ostale izdatke za Osnovnu školu Sveti Križ Začretje koji su dogovoreni zajedničkom provedbom određenih projekata, a sve sa ciljem boljih uvjeta obrazovanja za naše učenike. Ukupno ostvarenje računa iznosi 2.367,00 eura.
A101704 Sufinanciranje pomoćnika u nastavi

Račun 3661 Tekuće pomoći proračunskim korisnicima drugih proračuna

Sukladno Odluci KZŽ Općina u potpunosti snosi troškove plaće pomoćnika u nastavi za jedno dijete s područja svoje Općine, dok se za drugo dijete troškovi plaće pomoćnika u nastavi dijele na pola. Obzirom da potrebu za pomoćnikom u nastavi treba samo jedno dijete s područja Općine u cijelosti trošak plaće istog snosi Općina što čini ukupno polugodišnje izvršenje u iznosu od 5.279,95 eura.  
PROGRAM 1018 Program javnih potreba u školstvu – srednjoškolsko obrazovanje

A101801 Sufinanciranje javnog prijevoza učenika

Račun 3722 Naknade građanima i kućanstvima u naravi

U sklopu aktivnosti poticajne mjere obrazovanja, provodi se sufinanciranje prijevoza učenika srednjih škola. Na temelju navedenog, a sukladno dostavljenim računima prijevoznika s kojima je sklopljen ugovor, ukupno ostvarenje sufinanciranja prijevoza učenika srednjih škola iznosi 9.091,03 eura.

A101802 Stipendije za učenike srednjih škola

Račun 3721 Naknade građanima i kućanstvima u novcu

Iz općinskog proračuna redovito se isplaćuju stipendije učenicima srednjih škola. Visina učeničke stipendije iznosi 70,00 eura mjesečno. Za školsku godinu 2025./2026. raspisan je natječaj za dodjelu 12 učeničkih, no sukladno prijavama sufinancira se 16 učeničkih stipendija. Ukupno ostvarenje za navedenu školsku godinu polugodišnje iznosi 6.720,00 eura.
PROGRAM 1019 Program javnih potreba u školstvu – visokoškolsko obrazovanje

A101901 Stipendije studentima

Račun 3721 Naknade građanima i kućanstvima u novcu

Iz općinskog proračuna redovito se isplaćuju stipendije studentima. Visina studentske stipendije iznosi 130,00 eura mjesečno. Za akademsku godinu 2025./2026. raspisan je natječaj za dodjelu 25 studentskih stipendija. Ukupno ostvarenje za navedenu akademsku godinu polugodišnje iznosi 19.500,00 eura.
PROGRAM 1020 Socijalna skrb

A102001 Pomoći obiteljima i pojedincima u novcu

Račun 3721 Naknade građanima i kućanstvima u novcu

U sklopu navedene aktivnosti pod ovim računom bilježimo ostvarenja pomoći obiteljima i pojedincima u novcu i to kako slijedi:

· Jednokratne novčane pomoći 4.200,00 eura

· Pomoć osobama s invaliditetom 4.335,00 eura

· Potpore za novorođenčad 9.000,00 eura (600,00 eura za svako dijete)

A102002 Pomoći obiteljima i pojedincima u naravi

Račun 3722 Naknade građanima i kućanstvima u naravi
U sklopu navedene aktivnosti pod ovim računom bilježimo ostvarenja pomoći obiteljima i pojedincima u naravi i to kako slijedi:

· Sufinanciranje prijevoza djece s teškoćama u razvoju 308,85 eura

· Prijevoz pokojnika na obdukciju 437,50 eura
· Troškovi stanovanja (režije, drva za ogrjev i sl.) 2.456,27 eura
· Prigodni socijalni paketi (Uskrs, Božić i sl.) 2.017,21 eura

· Ostale nespomenute naknade u naravi 1.251,99

 A102003 Dom za žrtve nasilja u obitelji „Novi početak“

Račun 3811 Tekuće donacije u novcu

Pod navedenom aktivnosti na ovome računu evidentirana su sredstva u iznosu od 2.000,00 eura za sufinanciranje doma za žrtve obiteljskog nasilja „Novi početak“. 

PROGRAM 1021 Program javnih potreba u vatrogastvu

A102101 Osnovna djelatnost Zagorske JVP

Račun 3661 Tekuće pomoći proračunskim korisnicima drugih proračuna

Općina je jedan od suosnivača Javne vatrogasne postrojbe Zabok čiji smo rad obvezni sufinancirati u iznosu od 4% od prihoda poslovanja u prethodnoj godini umanjenih za dodatni udio u porezu na dohodak za decentralizirane funkcije, pomoći izravnanja za decentralizirane funkcije, vlastite prihode i namjenske prihode proračuna. Obzirom na navedeno, te sklopljeni sporazum o dodatnom financiranju JVP iznad minimalnog standarda, bilježimo ukupno polugodišnje ostvarenje po predmetnom računu u iznosu od 70.793,29 eura. 
A102102 Vatrogasna zajednica Sveti Križ Začretje

Račun 3811 Tekuće donacije u novcu

Sukladno Zakonu o vatrogastvu obvezni smo financirati vatrogasnu djelatnost u iznosu od 4 % od prihoda poslovanja u prethodnoj godini umanjenih za dodatni udio u porezu na dohodak za decentralizirane funkcije, pomoći izravnanja za decentralizirane funkcije, vlastite prihode i namjenske prihode proračuna. Općina Sveti Križ Začretje osnovala je Vatrogasnu zajednicu te isplaćuje jednake mjesečne rate na račun iste za njihovu redovnu djelatnost kroz dva DVD-a Sveti Križ Začretje i Brezova. Dosadašnje ostvarenje po predmetnom računu iznosi 30.000,00 eura.
K102101 Sufinanciranje energetske obnove zgrade DVD-a Brezova

Račun 3821 Kapitalne donacije neprofitnim organizacijama

Općina je u suradnji s DVD-om Brezova pokrenula postupak prijave projekta energetske obnove zgrade DVD-a Brezova. Trenutni troškovi dokumentacije, prijave, konzultanata i sl. iznose 8.250,00 eura.
PROGRAM 1022 Razvoj civilnog društva kroz udruge građana


A102201 Humanitarna djelatnost Crvenog križa

Račun 3811 Tekuće donacije u novcu

Općina je dužna iz proračuna Hrvatskom Crvenom križu isplaćivati financijska sredstva u iznosu od 0,7 % od prihoda poslovanja u prethodnoj godini umanjenih za dodatni udio u porezu na dohodak za decentralizirane funkcije, pomoći izravnanja za decentralizirane funkcije, vlastite prihode i namjenske prihode proračuna. Ukupno polugodišnje izvršenje, sukladno navedenome, iznosi 10.320,00 eura

A102203 Poticanje rada udruga – socijalne usluge i humanitarna djelatnost
Račun 3811 Tekuće donacije u novcu

Račun tereti akontacija dana Udruzi umirovljenika Sveti Križ Začretje za potrebe provođenja svog programa rada prije samog sklapanja ugovora nakon provedenog javnog poziva za dodjelu financijskih sredstava udrugama iz područja kulture, civilnog društva i sl. Ukupno ostvarenje iznosi 1.250,00 eura. 
A102204 Humanitarne akcije, pomoći i donacije
Račun 3811 Tekuće donacije u novcu

Pod ovim računom bilježimo i humanitarne pomoći u koje se Općina uključila. Ukupni polugodišnji iznos ostvarenja iznosi 612,50 eura.

Glava 02, DJEČJI VRTIĆ SVETI KRIŽ ZAČRETJE

PROGRAM 1023 Predškolski odgoj – Dječji vrtić Sveti Križ Začretje

A102301 Redovna djelatnost vrtića

A102302 Opremanje dječjeg vrtića
Dječji vrtić Sveti Križ Začretje javna je ustanova koja obavlja djelatnost ranog i predškolskog odgoja i obrazovanja djece rane i predškolske dobi kao javnu službu. Redoviti program rada  Dječjeg vrtića Sveti Križ Začretje osmišljen je kao redoviti cjelodnevni desetsatni program koji će biti u skladu s razvojnim osobinama i potrebama djece te socijalnim, vjerskim, kulturnim i drugim potrebama obitelji. Dječji vrtić Sveti Križ Začretje posluje u skladu sa Zakonom o predškolskom odgoju i obrazovanju NN. broj 10/97.,107/07.,94/13.,98/19.,57/22. i 101/23, te Statutom Dječjeg vrtića Sveti Križ Začretje.
Dječji vrtić Sveti Križ Začretje djeluje kao vlasništvo Općine Sveti Križ Začretje. Osnovan je Odlukom Općinskog vijeća Općine Sveti Križ Začretje te djeluje kao javna Ustanova predškolskog odgoja i obrazovanja, skrbi o djeci rane i predškolske dobi.

PRIHODI

Ukupni prihodi i primici Dječjeg vrtića Sveti Križ Začretje u 2026. godini planirani su u ukupnom iznosu od 968.900,00 eura. Do 30.06.2026. ostvareni su u iznosu od 470.170,49 eura što je 48,53% ukupnog godišnjeg plana. U odnosu na isto razdoblje prethodne godine ostvareni su prihodi veći za 32.410,55 eura odnosno indeks od 107,40%.

PRIHODI POSLOVANJA

Prihodi poslovanja za 2026. godinu planirani su u iznosu od 968.900,00 eura, a do 30.6.2026. ostvareni su u iznosu od 470.170,49 eura ili 48,53% godišnjeg plana, a odnose se na:

· Pomoći proračunskim korisnicima iz proračuna koji im nije nadležan (sufinanciranje boravka djeteta s područja grada Krapine) u iznosu od 955,62 eura

· Tekuće pomoći iz državnog proračuna (za odvijanje programa predškole) u iznosu od 636,00 eura

· Sufinanciranje cijena usluga (uplate roditelja/korisnika usluga vrtića) za boravak u vrtiću u iznosu od 69.750,85 eura

· Prihodi nadležnog proračuna za financiranje redovne djelatnosti Dječjeg vrtića u iznosu od 398.750,02 eura.

· Prihodi s naslova osiguranja u iznosu od 78,00 eura

RASHODI

Ukupni rashodi i izdaci Dječjeg vrtića Sveti Križ Začretje u 2026. godini planirani su u iznosu od 1.017.900,00 eura, a ostvareni do 30.06.2026. u iznosu od 458.115,55 eura ili indeks od 45,01%.

RASHODI POSLOVANJA

Rashodi poslovanja za 2026. godinu planirani su u iznosu od 1.005.700,00 eura, a do 30.06.2026. ostvareni su u iznosu od 454.200,30 što je 45,16% ukupnog godišnjeg plana i za 39.609,13 eura manje u odnosu na isto razdoblje prošle godine što predstavlja indeks od 91,98%.

Pojedine vrste rashoda unutar rashoda poslovanja izvršene su kako slijedi:

RASHODI ZA ZAPOSLENE

Rashodi za zaposlene planirani su u iznosu od 781.700,00 eura, a do 30.6.2026. ostvareni su u iznosu od 369.491,34 eura što je 47,27% ukupnog godišnjeg plana za 2026. godinu. U odnosu na prethodnu godinu manji su za 33.559,19 eura u odnosu na isto razdoblje iz razloga što je prošle godine bio iskazan trošak plaće za 12. mjesec 2025. godine pa je bilo 7 troškova plaće do 30.6.2025. dok ove godine imamo 6 troškova plaće. Rashodi za zaposlene obuhvaćaju plaće (bruto) u iznosu od 312.993,18 eura, doprinose na plaće u iznosu od 43.737,67 eura te ostale rashode za zaposlene u iznosu od 12.760,49 eura.

MATERIJALNI RASHODI

Materijalni rashodi planirani su u ukupnom iznosu od 224.000,00 eura, a ostvareni do 30.06.2026. u iznosu od 84.708,96 eura što predstavlja indeks od 37,82% ukupnog godišnjeg plana. U odnosu na prethodnu godinu manji su za 5.520,81 eura što predstavlja indeks od 93,88%.

Materijalni rashodi odnose se na rashode za redovno poslovanje, a obuhvaćaju rashode za službena putovanja u iznosu od 229,40 eura, rashode za uredski materijal i ostale materijalne rashode u iznosu od 7.802,35 eura, naknade za prijevoz u iznosu od 12.859,96 eura, troškove stručnog usavršavanja zaposlenika u iznosu od 961,74 eura, naknade za korištenje osobnog automobila u službene svrhe u iznosu od 312,80 eura, rashode za materijal i sirovine (namirnice za dječju kuhinju) u iznosu od 28.234,29 eura, rashode za energiju u iznosu od 11.871,97 eura, rashode za materijal za tekuće i investicijsko održavanje zgrade i postrojenja i opreme u iznosu od 409,94  eura, sitni inventar u iznosu od 270,00 eura, službenu i radnu odjeću i obuću u iznosu od 1.169,97 eura, usluge telefona, interneta, pošte u iznosu od 733,45 eura, usluge  tekuć. i investicijskog održavanja zgrade i opreme u iznosu od 3.180,75 eura, komunalne usluge u iznosu od 2.705,85 eura, zakupnine i najamnine u iznosu od 827,32 eura, zdravstvene usluge u iznosu od 3.603,07 eura, računalne usluge u iznosu od 3.561,91 eura, ostale usluge u iznosu od 3.288,33 eura i ostale nespomenute rashode poslovanja u iznosu od 2.685,86 eura.

Smanjenje rashoda poslovanja u odnosu na isto razdoblje prošle rezultat je smanjenih troškova za servise koji se u pravilu obavljaju svake dvije ili tri godine.

FINANCIJSKI RASHODI

Financijski rashodi za 2026. godinu nisu planirani zbog uspostave sustava lokalne riznice zbog čega je Vrtić zatvorio svoj poslovni račun.

RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine u 2026. godini planirani su u ukupnom iznosu od 12.200,00 eura, a do 30.6.2026. godine ostvareni su u iznosu od 3.915,25 eura što je 32,09% ukupnog godišnjeg plana, a u odnosu na prethodnu godinu u istom razdoblju manje za 4.765,11 eura. Razlog smanjenja je što su prošle godine nabavljena tri klima uređaja za potrebe dograđenog dijela vrtića i kuhinje, te nabava kamera također za dograđeni dio dok ove godine tih nabava nije bilo.                

Proračunski korisnik Dječji vrtić Sveti Križ Začretje u razdoblju od 01.01.2026.-30.06.2026. godine nije se zaduživao na domaćem niti na stranom tržištu novca i kapitala.

Proračunski korisnik Dječji vrtić Sveti Križ Začretje u razdoblju od 01.01.2026.-30.06.2026. godine nije koristio sredstva fondova Europske unije.

Proračunski korisnik Dječji vrtić Sveti Križ Začretje u razdoblju od 01.01.2026.-30.06.2026. godine nije davao zajmove niti ima potraživanja po danim zajmovima.

Proračunski korisnik Dječji vrtić Sveti Križ Začretje na dan 30.06.2026. godine ima evidentirana sljedeća potraživanja i obveze:

· Potraživanja od korisnika usluga dječjeg vrtića u iznosu od 1.980,75 eura

· Obveze za zaposlene (plaća za 6/2026) u iznosu od 64.919,99 eura

· Obveza za materijalne rashode u iznosu od 8.009,86  eura
Proračunski korisnik Dječji vrtić Sveti Križ Začretje u razdoblju od 01.01.2026.-30.06.2026. godine nema potencijalnih obveza po osnovi sudskih sporova.

Glava 03, OPĆINSKA KNJIŽNICA I ČITAONICA SVETI KRIŽ ZAČRETJE

PROGRAM 1024 Promicanje kulture kroz rad Općinske knjižnice i čitaonice Sveti Križ Začretje

A102401 Redovna djelatnost Knjižnice i čitaonice

K102401 Opremanje Knjižnice i čitaonice

T102401 Obilježavanje 150 godina Čitaonice

Koncepcija rada Općinske knjižnice i čitaonice u 2026. godini bazirala se na iskustvima stečenim prijašnjih godinama. Kroz 2026. godinu proračunski korisnik Općinska knjižnica i čitaonica, sa svoja 2 zaposlena, i dalje razvija suradnju sa školskom knjižnicom, udrugama s područja općine i Dvorcem Sveti Križ Začretje. Sudjelovala je u Nacionalnom kvizu za poticanje čitanja, Uključila se programom u projekt Noć knjige. Organizirala je koncerte naših udruga, ali i renomiranih izvođača. Organizirana su predstavljanja knjiga, edukativna predavanja i predstavljanja nakladnika i časopisa. Knjižnica je tradicionalno sudjelovala u organizaciji Tjedna kulture, zabave i športa, Danu općine i Mjesecu hrvatske knjige. Tijekom godine inicirano je obilježavanje svih važnijih obljetnica i datuma, održane su književne i znanstvene tribine, promocije knjiga, mali koncerti i postavljene su različite izložbe.
PRIHODI 

Ukupni prihodi i primici Općinske knjižnice i čitaonice Sveti Križ Začretje za razdoblje 01.01.-30.06.2026. godine ostvareni su u iznosu od 40.960,13 eura, što je 30,99 % godišnjeg plana. 

Prihodi poslovanja

Prihodi poslovanja ostvareni su u iznosu od 40.960,13 eura, što je 30,99 % godišnjeg plana, a odnose se na:
· pomoći iz državnog proračuna (Ministarstvo kulture) u ukupnom iznosu od 9.650,00 eura, koje se odnose na 3.200,00 eura za nabavu knjiga i 2.850,00 eura za otkup knjiiga te 3.600,00 eura za troškove obilježavanja  i izrade monografije knjižnice

· prihode iz nadležnog proračuna za financiranje redovne djel. u iznosu od 31.213,13 eura, što je 29,60 % godišnjeg plana, 

· prihode od naplate članarine u iznosu od 97,00 eura.

U odnosu na 2025. godinu prihodi su veći zbog odobrene pomoći za obilježavanje 150 godina postojanja knjižnice i izradu monografije knjižnice.

RASHODI

Ukupni rashodi i izdaci Općinske knjižnice i čitaonice Sveti Križ Začretje za razdoblje 01.01.-30.06.2026. godine ostvareni su u iznosu od 32.707,60 eura, što je 23,86 % godišnjeg plana. 

Rashodi poslovanja

Rashodi poslovanja ostvareni su u iznosu od 32.707,60 eura, što je 23,86 % od godišnjeg plana.
Pojedine vrste rashoda unutar rashoda poslovanja izvršene su kako slijedi:

· Rashodi za zaposlene

Rashodi za zaposlene izvršeni su u iznosu od 23.380,73 eura što predstavlja 31,77 % godišnjeg plana. U odnosu na prethodnu godinu ostvarenje je manje jer su oba djelatnika bila na bolovanju. Rashodi za zaposlene obuhvaćaju plaće (bruto) u iznosu od 18.672,32 eura, doprinose na plaće iznosu od 3.080,91 eura i ostale rashode za zaposlene u iznosu od 1.627,50 eura.

· Materijalni rashodi

Materijalni rashodi izvršeni su u iznosu od 5.015,46 eura, što je 9,65 % godišnjeg plana. Obuhvaćaju rashode za službena putovanja  u iznosu od 252,00 eura, rashode za stručno usavršavanje zaposlenika u iznosu od 18,75 eura, rashode za uredski materijal i ostale materijalne rashode u iznosu od 350,89 eura, rashode za el. energiju i plin u iznosu od 1.606,19 eura, rashode za sitni inventar u iznosu od 24,38 eura, rashode za usluge telefona u iznosu od 318,43 eura, zakupnine i najamnine opreme u iznosu od 298,68 eura, računalne usluge u iznosu od 1.680,00 eura, rashode za intelektualne usluge u iznosu od 330,40 eura i rashode za pristojbe i naknade (HRT i FINA) u iznosu od 135,74 eura.
· Rashodi za nabavu nefinancijske imovine

Rashodi za nabavu nefinancijske imovine ostvareni su u iznosu od 4.311,41 eura, što je 37,39% od godišnjeg plana, a u odnosu na prethodnu godinu veći su za 272,16 eura.

Proračunski korisnik Općinska knjižnica i čitaonica Sveti Križ Začretje u prvoj polovici 2026. godine nije se zaduživala na domaćem niti stranom tržištu novca i kapitala.

Proračunski korisnik Općinska knjižnica i čitaonica Sveti Križ Začretje u prvoj polovici 2026. godine nije koristila sredstva fondova Europske unije.

Proračunski korisnik Općinska knjižnica i čitaonica Sveti Križ Začretje u prvoj polovici 2026. godine nije davala zajmove niti ima potraživanja po danim zajmovima.

Proračunski korisnik Općinska knjižnica i čitaonica Sveti Križ Začretje na dan 30.06.2026. godine ima evidentirane nedospjele obveze u ukupnom iznosu 4.783,02 eura, a koje se odnose na:

- obveze za zaposlene (plaća za 06/2026.) = 4.133,16 eura


- obveze za materijalne rashode, režijske troškove = 189,15 eura


- obveze za povrat naknade plaće od HZZO-a u nadležni proračun =   460,71 eura

Proračunski korisnik Općinska knjižnica i čitaonica Sveti Križ Začretje u prvoj polovici 2026. godine nema potencijalnih obveza po osnovi sudskih sporova.

Obrazloženje sastavio

